CELEX: 32011R0775
Language: et
Date: 2011-08-02 00:00:00
Title: Komisjoni rakendusmäärus (EL) nr 775/2011, 2. august 2011 , teatavate kaupade klassifitseerimise kohta kombineeritud nomenklatuuris

4.8.2011   
            
            
               ET
            
            
               Euroopa Liidu Teataja
            
            
               L 201/8
            
         KOMISJONI RAKENDUSMÄÄRUS (EL) nr 775/2011,
   2. august 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. august 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kaupade kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Veise ternespiim, vedel, rasva- ja kaseiinivaba, pakitud jaemüügiks 125 ml pudelisse, toitainesisaldus 100 ml kohta:
                              
                                 
                                    —
                                    piimavalk 2,5–5,5 g,
                              
                                 
                                    —
                                    süsivesikud 3,3 g,
                              
                                 
                                    —
                                    piimarasv < 0,5 g.
                              Toode on kollakaspruun, kergelt hägune vedelik.
                              Toote immunoglobuliinisisaldus on kõrgem kui tavalisel vadakul või piimal.
                              Etiketi esitatud teabe kohaselt on toode ette nähtud inimtoiduks ja seda võetakse üks kord päevas (1 kuni 2 supilusikatäit) kas puhtal kujul või külma puuviljamahlaga. Kasutusala ei ole märgitud.
                           
                        
               
                  0404 10 48
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 0404, 0404 10 ja 0404 10 48 sõnastusega.
                  Toodet ei või klassifitseerida rubriigi 3001 või 3004 alla, kuna toodet ei kasutata raviks ega haiguste ennetuseks.
                  Toote valmistamise tehnoloogilised etapid, samuti koostis on võrreldavad modifitseeritud vadaku omadega.
                  Toote omadusi arvestades tuleb toode klassifitseerida rubriiki 0404.
               
            
                  
                              2.
                           
                           
                              Pihustuskuivatusega saadud vähendatud rasvasisaldusega ternespiimapulber, millest kaseiini ei ole eraldatud, pakitud jaemüügiks 64 g pulbrit sisaldavasse keeratava korgiga plastikpudelisse; koostis massiprotsentides on järgmine:
                              
                                 
                                    —
                                    piimarasv 1,2 %,
                              
                                 
                                    —
                                    piimavalk vähemalt 50, tavaliselt 65,5 %.
                              Toote kuivainesisaldus on 93,3 massiprotsenti.
                              Toode on kollakasvalge pulber, hoiab tükki ja lõhnab piima järele.
                              Toote immunoglobuliinisisaldus on kõrgem kui tavalisel vadakul või piimal.
                              Etiketil esitatud teabe kohaselt on toode ette nähtud inimtoiduks.
                           
                        
               
                  0404 90 21
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 0404, 0404 90 ja 0404 90 21 sõnastusega.
                  Toodet ei või klassifitseerida rubriigi 3001 või 3004 alla, kuna toodet ei kasutata inimeste raviks ega haiguste ennetuseks.
                  Toodet ei või klassifitseerida ka rubriiki 0402, kuna toote koostis ei vasta naturaalse piimapulbri koostisele.
                  Toote omadusi arvestades tuleb toode klassifitseerida rubriiki 0404.